Jangkrik

Jangkrik iku kéwan kang kalebu kulawarga Gryllidae, yaiku jinis gegremet kang isih kerabat karo walang, duwé awak rata lan sungut dawa. Jangkrik iku omnivora, ditepungi mawa swarané kang mung diasilaké déning jangkrik lanang. Swara iki minangka narik jangkrik wadon lan nulak jangkrik lanang liyané. Suwara jangkrik iki saya seru kanthi munggahé suhu ing papan saubengé. Ana watara 900 spésies jangkrik.

Jangkrik wis diingu manungsa kawit biyèn, lan ing Asia dianggep panggawa kabegjan. Ing Caraguatatuba, Brazil, jangkrik ireng ing jeron ruangan dipercaya minangka tenger tekané lelara, jangkrik ijo tengering pangarep-arep, lan jangkrik klawu tetenger dhuwit. Sajeroning komèdi, suwara jangkrik lumrahé dipigunakaké kanggo nengeri lawakan kang ora lucu lan ora gawé wong ngguyu.

Jinising
Jaliteng yaiku jangkrik kang kanthi warna ireng
Jerabang yaiku jangkrik kang wernané abang
Jelanda yaiku jangkrik kang warna awaké abang kabèh
Bedah Galeng yaiku kang ana ing galengan lan wujud awaké luwih gedhé
Bambang Pring yaiku jangkrik kang urip sakngisoré wit pring
Gangsir

Pranala njaba 

Kéwan gegremetan